**PAKKUMUSKUTSE**

raamlepingu sõlmimiseks

1. Üldandmed
	1. Hankija on Valga Töötute Aktiviseerimiskeskus, registrikood 75008491, asukoht Piiri 19, Valga linn, Valga vald, kontakt juhataja kohusetäitja Meeli Tuubel meeli.tuubel@valga.ee ja projektijuht Ingrid Püvi ingrid.pyvi@valga.ee
	2. Hankija korraldab projekti “Isikukeskse erihoolekande teenusmudeli rakendamine Valga vallas” teenusmudeli rakendamist Sotsiaalkindlusameti konkursi "Isikukeskse erihoolekande teenusmudeli rakendamine kohalikus omavalitsuses 2022“ raames.
	3. Hanke esemeks on hankija poolt määratud psüühilise erivajadustega inimestele baastoetuse ja lisatoetuse teenuskomponentide osutamine Valga vallas. Teenuskomponendid peavad vastama pilootprojekti kirjelduses esitatud teenusmudeli aluspõhimõtetele, sisule ja töötajate kvalifikatsiooninõuetele (kättesaadav [Sotsiaalkindlustusameti kodulehel](https://sotsiaalkindlustusamet.ee/sites/default/files/content-editors/Erihoolekanne/ISTE/pilootprojekti_kirjeldus_2022.pdf)
	4. Pakkuja peab osutama baastoetuse teenuskomponente ja vastavalt oma võimekusele lisatoetuse komponente, mis vastavad pilootprojekti punktides 4.4. ja 4.5. esitatud tegevuspõhimõtetele ja [teenuskomponentide loetelus sisalduvale kirjeldusele](https://sotsiaalkindlustusamet.ee/sites/default/files/content-editors/Erihoolekanne/ISTE/teenuskomponentide_loetelu.pdf).
	5. Pakkuja ei pea osutama kõiki lisatoetuse teenuskomponente, st pakkuja esitab pakkumuse nendele teenuskomponentidele, mida on võimeline osutama.
	6. Teenuskomponentide eeldatav maht on kuni 131 400 eurot ja neid osutatakse 30-le teenusesaajale. Hankija sõlmib raamlepingu kuni 7 pakkujaga.
	7. Lisatoetuste komponendid, millele hankemenetluse käigus ei esitata ühtegi pakkumust või on mittevastavad, leitakse hankija poolt hinnapäringu ja läbirääkimiste käigus.
2. Pakkumuste esitamine ja raamlepingu sõlmimise tähtajad
	1. Pakkumused tuleb esitada hiljemalt 03.03.2022 kell 17.00 e-posti aadressile hanked@valga.ee Pärast nimetatud tähtaega esitatud pakkumusi arvesse ei võeta. Pakkujale saadetakse hiljemalt ööpäeva jooksul pakkumuse tähtaegse kättesaamise kinnitus.
	2. Nõuetele vastavate pakkujatega sõlmitakse raamleping eelduslikult 08.03.2022.
	3. Raamlepingute kehtib kuni 31.12.2022. Hankijal on õigus raamlepingu partneri nõusolekul pikendada raamlepingu kehtivust kuni 3 kuud kuni projekti eeldatava mahu täitumiseni või sõltuvalt lisarahastusest.
3. Pakkujale ja pakkumusele kehtestatavad nõuded
	1. Pakkujaks saab olla juriidiline isik, kellel on majandustegevuse registri andmetel tegevusluba erihoolekande- või rehabilitatsiooniteenuste osutamiseks.
	2. Pakkujal peab olema Valga vallas ruumid tegevuste läbiviimiseks, et tagada teenust saava isikuga kohapealse kohtumise ja teenuskomponendi osutamise võimalus. Nõuded ruumidele tulenevad teenuskomponendi sisule esitatavatest nõuetest.
	3. Pakkuja esitab pakkumuse vormil (lisa 1) teenuskomponendi hinna ja teenuskomponenti osutavate spetsialistide nimed ja andmed väljaõppe kohta.
	4. Baastoetust osutavad spetsialistid peavad vastama sotsiaalhoolekande seaduses sätestatud tegevusjuhendaja, rehabilitatsioonispetsialisti või sotsiaaltöötaja pädevusnõuetele.
	5. Lisakomponente osutavad spetsialistid peavad vastama sotsiaalhoolekande seaduses sätestatud tegevusjuhendaja, rehabilitatsioonispetsialisti, tugiisiku või kogemusnõustaja pädevusnõutele. Kogemusnõustaja puhul kirjeldada lisaks kvalifikatsiooninõuetele ka teemad, milles nad inimesi nõustavad.
	6. Hankijal on õigus pakkujalt nõuda meeskonda kuuluva spetsialisti vastavasisulist väljaõpet tõendava dokumendi ärakirja, mille võib esitada ka koos pakkumusega.
	7. Kui pakkuja on käibemaksukohuslane, siis esitab ta pakkumuse vormil pakkumuse lõpliku hinna koos käibemaksuga. Kui pakkumuse esitamise ajal töövõtja ei olnud käibemaksukohustuslane, kuid selline kohustus tekkis tal pärast pakkumuse esitamist, loetakse, et teenuste maksumus hõlmab ka käibemaksu, st käibemaksu võrra teenuste maksumust hiljem ei suurendata.
	8. Pakkuja peab olema valmis töötama ka emakeelena vene keelt kõneleva inimesega.
	9. Pakkumuses esitatud teenuskomponendi maksumus peab arvestama teenuskomponendi kirjeldust ja sisaldama kõiki töid ja teenuseid (ruumide renti, transpordikulusid, vahendeid), mis vajalikud teenuskomponendi kvaliteetseks osutamiseks.
	10. Pakkuja esitab teenuse maksumuse nii individuaal- kui grupiteenuse hinnaga (kui osutab).
	11. Kui pakkumus sisaldab ärisaladust, esitab pakkuja teabe selle kohta, millist pakkumuses sisalduvat teavet loeb pakkuja enda ärisaladuseks ning põhjendab teabe ärisaladuseks määramist.
4. Pakkumuste hindamine
	1. Hankija tunnistab pakkumuse vastavaks, kui see vastab pakkumuskutses sätestatud nõuetele või kui selles ei esine sisulisi kõrvalekaldeid pakkumuskutses sätestatud tingimustest.
	2. Hankija tunnistab edukaks pakkujad, kes vastavad esitatud nõuetele ning sõlmib kuni 7 pakkujaga raamlepingud.
	3. Raamlepingud sõlmitakse pakkujatega, kelle pakkumus tunnistatakse edukaks spetsialistide kvalifikatsiooni, senise tegevusvaldkonna (erihoolekande- või rehabilitatsiooniteenuse osutamine), sobiva asukoha ja ruumide olemasolu kriteeriumite järgi. Sobiva asukohana arvestatakse järgmist piirkondade katvust:
		1. vähemalt 1 raamleping pakkujaga, kelle tegevuskoht on Valga vallas Taheva, Lüllemäe, Koikküla või Hargla külas, arvestades nimetatud piirkondade kaugust Valga linnast;
		2. vähemalt 2 pakkujat asukohaga Valga linnas, kes on tegutsevad erihoolekande teenuste pakkujana;
		3. vähemalt 2 pakkujat asukohaga Valga linnas, kes tegutsevad rehabilitatsiooniteenuste pakkujana.
	4. Hankija teavitab pakkujaid hanke tulemustest 3 (kolme) tööpäeva jooksul vastava otsuse tegemisest arvates.